CELEX: 32021R0028
Language: el
Date: 2021-01-14 00:00:00
Title: Εκτελεστικός κανονισμός (ΕΕ) 2021/28 της Επιτροπής της 14ης Ιανουαρίου 2021 για την τροποποίηση του κανονισμού (ΕΚ) αριθ. 1362/2000 του Συμβουλίου όσον αφορά την ενωσιακή δασμολογική ποσόστωση για μπανάνες καταγωγής Μεξικού

15.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 12/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/28 ΤΗΣ ΕΠΙΤΡΟΠΗΣ
         της 14ης Ιανουαρίου 2021
         για την τροποποίηση του κανονισμού (ΕΚ) αριθ. 1362/2000 του Συμβουλίου όσον αφορά την ενωσιακή δασμολογική ποσόστωση για μπανάνες καταγωγής Μεξικού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1362/2000 του Συμβουλίου, της 29ης Ιουνίου 2000, σχετικά με την εφαρμογή για την Κοινότητα των δασμολογικών διατάξεων της απόφασης αριθ. 2/2000 του μεικτού συμβουλίου δυνάμει της ενδιάμεσης συμφωνίας περί εμπορίου και εμπορικών θεμάτων μεταξύ της Ευρωπαϊκής Κοινότητας και των Ηνωμένων Πολιτειών του Μεξικού (1), και ιδίως το άρθρο 4,
         Εκτιμώντας τα ακόλουθα:
         
                     (1)
                  
                  
                     Για να ληφθεί υπόψη η προσχώρηση της Κροατίας στην Ευρωπαϊκή Ένωση την 1η Ιουλίου 2013, το Συμβούλιο, με την απόφαση (ΕΕ) 2019/573 (2), συνήψε, εξ ονόματος της Ευρωπαϊκής Ένωσης και των κρατών μελών της, το τρίτο πρόσθετο πρωτόκολλο της συμφωνίας για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου (3), το οποίο υπεγράφη στις 27 Νοεμβρίου 2018 και τέθηκε σε ισχύ την 1η Μαρτίου 2020.
                  
               
                     (2)
                  
                  
                     Με την απόφαση (ΕΕ) 2019/104 (4), το Συμβούλιο ενέκρινε τη θέση που πρέπει να ληφθεί, εξ ονόματος της Ευρωπαϊκής Ένωσης, στο Μεικτό Συμβούλιο που συστάθηκε δυνάμει της συμφωνίας για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, σχετικά με τις τροποποιήσεις της συμφωνίας που είναι αναγκαίες για να ληφθεί υπόψη η προσχώρηση της Κροατίας την Ένωση.
                  
               
                     (3)
                  
                  
                     Η απόφαση αριθ. 1/2020 του Μεικτού Συμβουλίου ΕΕ-Μεξικού (5) προβλέπει αύξηση της ενωσιακής δασμολογικής ποσόστωσης που εφαρμόζεται στις νωπές μπανάνες καταγωγής Μεξικού για θέση σε ελεύθερη κυκλοφορία στην Ένωση.
                  
               
                     (4)
                  
                  
                     Συνεπώς, ο κανονισμός (ΕΚ) αριθ. 1362/2000 θα πρέπει να τροποποιηθεί, ώστε να εφαρμοστεί η αύξηση της δασμολογικής ποσόστωσης που καθορίζεται στην απόφαση αριθ. 1/2020 του Μεικτού Συμβουλίου ΕΕ-Μεξικού. Δεδομένου ότι έχει εξαντληθεί η δασμολογική ποσόστωση για τις μπανάνες για το έτος 2020, θα πρέπει να αποδοθεί χωριστός αύξων αριθμός στον επιπλέον όγκο για το έτος αυτό.
                  
               
                     (5)
                  
                  
                     Προκειμένου να αποφευχθούν περιττές καθυστερήσεις στην εφαρμογή της εν λόγω δασμολογικής ποσόστωσης, ο παρών κανονισμός θα πρέπει να αρχίσει να ισχύει επειγόντως και να εφαρμοστεί αναδρομικά από την τρίτη ημέρα μετά τη δημοσίευση της απόφασης αριθ. 1/2020 του Μεικτού Συμβουλίου ΕΕ-Μεξικού στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Τελωνειακού Κώδικα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του κανονισμού (ΕΚ) αριθ. 1362/2000 τροποποιείται ως εξής:
            
                        1)
                     
                     
                        η σειρά με αύξοντα αριθμό 09.1834 αντικαθίσταται από το ακόλουθο κείμενο:
                        
                                    Αύξων αριθμός
                                 
                                 
                                    Κωδικός ΣΟ
                                 
                                 
                                    Περιγραφή
                                 
                                 
                                    Όγκος ετήσιας δασμολογικής ποσόστωσης (καθαρό βάρος, εκτός αν άλλως ορίζεται)
                                 
                                 
                                    Δασμός δασμολογικής ποσόστωσης (μείωση %)
                                 
                              
                                    «09.1834
                                 
                                 
                                    0803 90 10 
                                 
                                 
                                    Μπανάνες νωπές (με εξαίρεση τις αμυλούχες μπανάνες) (plantains)
                                 
                                 
                                    Έως 31 Δεκεμβρίου 2020:
                                    2 000  τόνοι·
                                    Από 1 Ιανουαρίου 2021:
                                    2 010  τόνοι
                                 
                                 
                                    Εφαρμόζεται σταθερός δασμός.»·
                                 
                              
                  
                        2)
                     
                     
                        η ακόλουθη σειρά παρεμβάλλεται μεταξύ της σειράς με αύξοντα αριθμό 09.1834 και της σειράς με αύξοντα αριθμό 09.1847:
                        
                                    Αύξων αριθμός
                                 
                                 
                                    Κωδικός ΣΟ
                                 
                                 
                                    Περιγραφή
                                 
                                 
                                    Όγκος ετήσιας δασμολογικής ποσόστωσης (καθαρό βάρος, εκτός αν άλλως ορίζεται)
                                 
                                 
                                    Δασμός δασμολογικής ποσόστωσης (μείωση %)
                                 
                              
                                    «09.1838
                                 
                                 
                                    0803 90 10 
                                 
                                 
                                    Μπανάνες νωπές (με εξαίρεση τις αμυλούχες μπανάνες) (plantains)
                                 
                                 
                                    Από 13 Αυγούστου 2020
                                    έως 31 Δεκεμβρίου 2020:
                                    10 τόνοι
                                 
                                 
                                    Εφαρμόζεται σταθερός δασμός.».
                                 
                              
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 13 Αυγούστου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιανουαρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 157 της 30.6.2000, σ. 1.
         
            (2)  Απόφαση (ΕΕ) 2019/573 του Συμβουλίου, της 8ης Απριλίου 2019, για τη σύναψη, εξ ονόματος της Ευρωπαϊκής Ένωσης και των κρατών μελών της, του τρίτου πρόσθετου πρωτοκόλλου στη συμφωνία για την οικονομική εταιρική σχέση, τον πολιτικό συντονισμό και τη συνεργασία μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, για να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 100 της 11.4.2019, σ. 3).
         
            (3)  ΕΕ L 325 της 20.12.2018, σ. 3.
         
            (4)  Απόφαση (ΕΕ) 2019/104 του Συμβουλίου, της 22ας Μαΐου 2018, για τη θέση που πρέπει να ληφθεί, εξ ονόματος της Ευρωπαϊκής Ένωσης, στο πλαίσιο του Μικτού Συμβουλίου ΕΕ-Μεξικού που συστάθηκε δυνάμει της συμφωνίας οικονομικής εταιρικής σχέσης, πολιτικού συντονισμού και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και των Ηνωμένων Πολιτειών του Μεξικού, αφετέρου, σχετικά με την τροποποίηση των αποφάσεων αριθ. 2/2000 και αριθ. 2/2001 του Μικτού Συμβουλίου ώστε να ληφθεί υπόψη η προσχώρηση της Δημοκρατίας της Κροατίας στην Ευρωπαϊκή Ένωση (ΕΕ L 21 της 24.1.2019, σ 23).
         
            (5)  Απόφαση αριθ. 1/2020 του Μεικτού Συμβουλίου ΕΕ-Μεξικού, της 31ης Ιουλίου 2020, για την τροποποίηση της απόφασης αριθ. 2/2000 [2020/1180] (ΕΕ L 259 της 10.8.2020, σ. 40).